Gvaldai
Gvaldai – kaimas Šilalės rajono savivaldybėje, Kaimo sodybos išsimėčiusios 2 kilometrai į šiaurę nuo Pajūralio, visas kaimas iš rytų į vakarus nusidriekęs bemaž 6 kilometrus. Per kaimą teka Glivija, Telšė, Vyknešys, rytuose teka Jūra. Kaime auga 4,5 m apimties liepa, stovi paminklinis akmuo knygnešiui Petrui Kavaliauskui, jis žymi, jog čia 1860 metais gimė šis žmogus, ir buvo bene vienintelis toks knygnešys – aklas. Kairiajame Glivijos krante, netoli jos žiočių stovi Gvaldų – Drungeliškės koplyčia. Senoji pastatyta 1840 metais, o šioji – 1937.